S-167/2022

Mál þetta, sem dómtekið var fyrr í dag, er höfðað með ákæru héraðssaksóknara 25. janúar 2022 á hendur ákærða, A-x-x J-x-x s-e-x, [...], ríkisborgara Austurríkis;

„fyrir stórfellt fíkniefnalagabrot, með því að hafa fimmtudaginn 4. nóvember 2021 staðið að innflutningi á samtals 609,15 gaf kókaíni (með 84- 86% styrkleika, sem samsvarar 94- 96% af kókaínklóríði), ætluðu til söludreifingar hér á landi í ágóðaskyni, en fíkniefnin flutti ákærði frá Manchester í Englandi með flugi til Frankfurt í Þýskalandi og þaðan til Íslands sem farþegi með flugi LH856, en efnin voru falin innvortis.

Telst brot þetta varða við 173. gr. a. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar. Þá er krafist upptöku á 609,15 gaf kókaíni, með vísan til 6. mgr. 5. gr. laga um ávana-og fíkniefni nr. 65/1974 og 2. mgr. 14. gr. reglugerðar um ávana- og fíkniefni ogönnur eftirlitsskyld efni nr. 233/2001, sbr. reglugerð nr. 808/2018.“

Kröfur ákærða í málinu eru þær að honum verði gerð sú vægasta refsing sem lög leyfa og að gæsluvarðhaldsvist sem hann hefur sætt frá 5. nóvembersl. verði dregin frá þeirri refsingu sem ákveðin verði að fullri dagatölu. Þá krefst verjandi ákærða þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Forsendur og niðurstaða:

Við fyrirtöku máls þessa fyrr í dag játaði ákærði sök. Játning ákærða fær stoð í gögnum málsins. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Ákærði er í málinu sakfelldur fyrir að hafa flutt hingað til lands talsvert magn fíkniefna sem ætluð voru til söludreifingar í ágóðaskyni. Ákærða til málsbóta horfir játning hans og þá verður jafnframt að líta til þess að samkvæmt framlögðu vottorði sakaskrár ríkisins hefur honum ekki áður verið gerð refsing hér á landi. Samkvæmt þessu og að gættu magni og styrkleika þeirra efna sem ákærði flutti til landsins, en styrkleiki efnanna var mikill eða 84- 86%, þykir refsing hans réttilega ákveðin fangelsi í 15 mánuði.

Til frádráttar refsingunni kemur gæsluvarðhald sem ákærði hefur sætt frá 5. nóvember 2021 að fullri dagatölu, sbr. 76. gr. almennra hegningarlaga nr. 19/1940.

Með vísan til kröfugerðar ákæruvalds, gagna málsins og tilgreindra lagaákvæða í ákæru verða gerð upptæk þau fíkniefni sem ákærði var með í vörslum sínum við komuna til landsins 4. nóvember 2021.

Á grundvelli sakfellingar ákærða, sbr. 1. mgr. 235. gr. laga nr. 88/2008 um meðferð sakamála, verður honum gert að greiða sakarkostnað málsins. Ákærði dæmist því til að greiða 586.088 krónur vegna magngreiningar og matsgerðar Rannsóknastofu í lyfja- og eiturefnafræði við Háskóla Íslands. Ákæruvaldið þykir hins vegar ekki hafa skotið viðhlítandi rökum undir þá kröfu að ákærða verði jafnframt gert að greiða kostnað við notkun Cellebrite- hugbúnaðar við rannsókn málsins og er þeim hluta sakarkostnaðar-kröfunnar því hafnað. Á kærða verðurað lokum gert að greiða þóknun skipaðs verjanda síns, S-kk-ef H-kk-ef lögmanns, sem með hliðsjón af fyrirliggjandi tímaskýrslu og að virtu umfangi málsins þykir hæfilega ákveðin svo sem í dómsorði greinir. Krafa verjanda um greiðslu prentkostnaðar þykir hvorki nægjanlega studd gögnum né rökum og verður því ekki á hana fallist.

Dóm þennan kveður upp K-kk-nf H-kk-nf héraðsdómari.

Dómsorð :

Ákærði, A-x-x J-x-x, fæddur 23. febrúar 1972, sæti fangelsi í 15 mánuði. Til frádráttar refsingunni kemur gæsluvarðhald sem ákærði hefur sætt frá 5. nóvember 2021 að fullri dagatölu.

Ákærði sæti upptöku á 609,15 grömmum af kókaíni.

Ákærði greiði þóknun skipaðs verjanda síns, S-kk-ef H-kk-ef lögmanns, 1.157.850 krónur að virðisaukaskatti meðtöldum. Þá greiði ákærði 586.088 krónur í annan sakarkostnað.

K-kk-nf H-kk-nf